Dastlabki ma’lumotlarga ko‘ra, portlash kanalizatsiya tarmog‘ida gaz to‘planib qolishi natijasida sodir bo‘lgan. Foto: Reuters Pokistonning Karachi shahridagi bankda sodir bo‘lgan portlash oqibatida kamida 14 kishi halok bo‘ldi. Bu haqda Express Tribune nashri xabar berdi. Xabarda aytilishicha, yana 12 kishi tan jarohati olgan. Dastlabki ma’lumotlarga ko‘ra, portlash kanalizatsiya tarmog‘ida gaz to‘planib qolishi natijasida sodir bo‘lgan. Voqeaning asl sababi aniqlanmoqda, terrorchilik akti istisno etilmayapti. Karachida avgustda yuk mashinasi kuzovida sodir bo‘lgan portlash natijasida 11 kishi halok bo‘lgan, 10 kishi jarohatlangandi.